Joan Enric Vives i Sicília
Hi Joan Enric Vives i Sicília (natawo Hulyo 24, 1949) amo iton yana nga Obispo han Urgell ngan ex officio nga igkasi-Prinsipe han Andorra. Ginpili hiya ngan ginbutang hini nga puwesto han Mayo 12, 2003, nagsaliwan kan Joan Martí Alanis.
Kinabuhi[igliwat | Igliwat an wikitext]
Natawo hi Joan Enric Vives i Sicília han 1949 ha Barcelona ngan hiya an ikatulo nga lalaki nga anak ni Francesc Vives i Pons ngan ni Cornèlia Sicília Ibáñez, nga mga gagmay nga mga parabaligya hin retail. Sinmakob hiya han seminaryo han 1965 ngan nag-aram hin Humanities, Pilosopiya ngan Teyolohiya. Han 1974 gin-ordenar nga padi hi Vives ha iya tuminongnong nga parokya nga Sta. Maria del Taulat de Barcelona. Ginnominar hiya nga Kabulig nga Obispo han Barcelona (ngan Titulado nga Obispo han Nona) dida han 1993 ngan Coadjutor nga Obispo han Urgell han 2001 ni Papa Juan Pablo II. Han pagretiro han nag-una ha iya nga obispo nga hi Joan Martí Alanis han 2003, sinmunod hiya komo Obispo han Urgell dida han 12 han Mayo 2003, ngan tikang dida gihapon hiya nagin Igkasi-Prinsipe han Andorra. Dida han 10 han Hulyo 2003 gintuman niya an iya konstitusyonal nga paghurar komo bag-o nga Igkasi-Prinsipe han Andorra ha Casa de la Vall, Andorra la Vella. Ginpasaka hi Vives i Sicília ngadto han dungog hin pagka-arsobispo komo personal nga titulo ni Papa Benedicto XVI han Marso 2010.[1]
Mga dungog ha langyaw[igliwat | Igliwat an wikitext]
- Portugal : Gran nga Krus han Orden ni Cristo (2010)[2]
Kitaa Gihapon[igliwat | Igliwat an wikitext]
Mga sumpay ha gawas[igliwat | Igliwat an wikitext]
Mga kasarigan[igliwat | Igliwat an wikitext]
- ↑ "Rinuncie e Nomine — Elevazione alla Dignità Arcivescovile Ad Personam del Vescovo di Urgell (Spagna) e Coprincipe di Andorra" (ha Initalyano). Holy See Press Office. 2010-03-19. Ginkuhà 2010-03-20.CS1 maint: unrecognized language (link)[dead link]
- ↑ Websayt han Pagkamangulo Portuges, Mga orden search form : igmakinilya an "Joan-Enric Vives i" ha "nome", ngan igklik an "Pesquisar"
cat_Latn war_Latn war_Latn war_Latn war_Latn ceb_Latn war_Latn war_Latn war_Latn ita_Latn war_Latn